Paleontologiese getuienis dui daarop dat die aarde se rotasiespoed in dié era ’n dag van 20 uur tot gevolg gehad het; daar was dus sowat 450 dae in ’n jaar.
Voor die Groot Suurstofkatastrofe, wat veroorsaak is deur ’n enorme toename in suurstof in die atmosfeer, was feitlik alle lewensvorme anaërobies – hulle het dus nie suurstof nodig gehad nie. Groot hoeveelhede vrye suurstof is eintlik giftig vir sulke organismes en die meeste van hulle het uitgesterf toe die suurstofvlakke toeneem. Die Groot Suurstofkatastrofe word beskou as die eerste van die belangrikste uitwissingsvoorvalle in die aarde se geskiedenis.